Z A P I S N I K

2. sjednice Školskog odbora Gimnazije „Matija Mesić“ održane 30. rujna 2021. godine s početkom u 13 sati u zgradi Gimnazije.

Nazočni: mr.sc. Andrijana Nemet-Kosijer, predsjednica, Kornelija Šebalj, zapisničarka, Mirta Matanić, član, Anita Holub, član, Anita Štivić, član, Jasmina Beljan, član.

Ostali nazočni: v. d. ravnatelja Ines Martinović i tajnica Beatris Bašić

Odsutan: Robert Marić, član

Sukladno čl.35 Statuta Gimnazije „Matija Mesić“ sjednicu je sazvala Predsjednica Školskog odbora, mr.sc. Andrijana Nemet-Kosijer i predložila sljedeći

DNEVNI RED

1. Usvajanje zapisnika 1. sjednice Školskog odbora

2. Verificiranje mandata članova Školskog odbora predstavnika osnivača

3. Otvaranje i pregledavanje zaprimljene natječajne dokumentacije za izbor ravnatelja škole te utvrđivanje liste kandidata koji se upućuju u daljnju proceduru

4. Razno

Predloženi dnevni red jednoglasno je prihvaćen.

Ad.1

Zapisnik 1. sjednice Školskog odbora jednoglasno usvojen.

Ad.2

Predsjednica Andrijana Nemet-Kosijer zamolila je članove koje je imenovao osnivač da se predstave. Nakon toga verificirala je njihove mandate: Anita Holub, ravnateljica Obrtničko-tehničke škole Slavonski Brod, Anita Štivić, dipl.uč. te Jasmina Beljan, Upravni odjel za graditeljstvo Brodsko-posavske županije.

Ad.3

Predsjednica je ustanovila da su pristigle dvije zamolbe na natječaj za ravnatelja Gimnazije. Anita Holub je postavila pitanje u svezi teksta natječaja jer smatra da u tekstu natječaja treba pisati „vlastoručno potpisanu“ prijavu, a to je u ovom tekstu natječaja ispušteno.

Predsjednica je otvorila prvu kovertu i objavila ime kandidatkinje. To je Lucija Brnić, pedagoginja, trenutno zaposlena u Gimnaziji „Matija Mesić“. Pregledala je sve dokumente, te iste dala na uvid svim članovima Školskog odbora. Anita Holob je postavila pitanje nostrifikacije diplome kandidatkinje stečene u Beogradu. Predsjednica je pronašla traženi pristigli dokument u kojem stoji da sve diplome stečene do 1991. godine u zemljama bivše Jugoslavije ne podliježu nostrifikaciji te su priznate i jednakovrijedne kao i diplome iz Republike Hrvatske. Nakon toga članovi Školskog odbora jednoglasno su utvrdili da je dokumentacija valjana i potpuna te se Lucija Brnić smatra kandidatom za radno mjesto ravnatelja i ulazi u daljnju proceduru izbora istog.

Potom je Predsjednica otvorila drugu kovertu i objavila ime kandidatkinje. To je Vesna Srnić, trenutno zaposlena kao nastavnica Likovne kulture u OŠ „Ivan Goran Kovačić“, Slavonski Brod. Nakon pregledavanja dokumentacije utvrđeno je da nedostaje potvrda školske ustanove o vrsti i trajanju poslova. Također je utvrđeno da preslike traženih dokumenata nisu ovjerene. Nadalje, kandidatkinja nije priložila dokaz o položenom stručnom ispitu ili oslobađanju polaganja stručnog ispita. Zbog nepotpune dokumentacije članovi Školskog odbora nisu prihvatili Vesnu Srnić kao pravovaljanu kandidatkinju za mjesto ravnatelja te se njezina zamolba neće dalje razmatrati u postupku izbora.

Ad.4

Pod ovom točkom nitko se nije javio.

Sjednica je završila u 14.35.

Zapisnik napisala: Predsjednica Školskog odbora:

Kornelija Šebalj, prof. mr. sc. Andrijana Nemet-Kosijer